text: ১০ দিনের শিশুকে নিয়ে প্রথমবারের মতো মার্কিন সিনেটে মা!...-627262 | কালের কণ্ঠ | kalerkantho
  ১০ দিনের শিশুকে নিয়ে প্রথমবারের মতো মার্কিন সিনেটে মা!
  ২০ এপ্রিল, ২০১৮ ১৭:৪৬
  ইলিনয়ের সেনেটর ট্যামি ডাকওয়ার্থ দশ দিন বয়সী শিশুকে কোলে নিয়ে মার্কিন সিনেটের একটি ভোটাভুটিতে অংশ নিয়ে ইতিহাস সৃষ্টি করেছেন।
  ৫০ বছর বয়সী এই সিনেটর ওয়াশিংটন ডিসিতে নিজের কার্যালয়ে যখন ছিলেন, তখন তার প্রসব বেদনা ওঠে। পরে তার কার্যালয়ের কাছের একটি হাসপাতালে নিয়ে যাওয়া হলে কন্যাশিশুর জন্ম দেন তিনি।
  তিনি এক টুইট বার্তায় উদ্বেগ প্রকাশ করেছিলেন যে নবজাতক নিয়ে কীভাবে সাংবিধানিক দায়িত্ব পালন করবেন? তিনি বলেন, আমাকে হয়তো সিনেটে ভোট দিতে হবে। তাই আমি নিশ্চিত করেছি যে মাইলির কাপড় সিনেট ফ্লোরের ড্রেস কোড ভঙ্গ করবে না কারণ তার একটি জ্যাকেট আছে।
  নিয়ম রয়েছে যে মার্কিন সেনেটের ফ্লোরে যেতে হলে ব্লেজার পরতে হবে। অন্যদিকে, শিশুদের নিয়ে মার্কিন সিনেট সদস্যদের চেম্বারে আসা নিষিদ্ধ ছিল।
  ইলিনয় থেকে নির্বাচিত ডেমোক্র্যাট সিনেটর ট্যামি ডাকওয়ার্থ এই সুযোগ পেয়ে এক বিবৃতিতে সিনেটের সকলের প্রতি কৃতজ্ঞতা প্রকাশ করেছেন।
  সিনেটের নীতি নির্ধারণী কমিটির চেয়ারম্যান রয় ব্লান্ট বলেছেন, একজন বাবা বা মা হওয়া সহজ কাজ নয়। সিনেটের নিয়মনীতি দিয়ে সেই কাজ আরো কঠিন করার কোনো মানে হয় না।